मिलिंद सोमन ने इसी इंटरव्यू में बताया है, ''मेरी मुलाक़ात चेन्नई के एक नाइटक्लब में हुई थी. मैं कभी नाइटक्लब में नहीं जाता हूं, लेकिन वो संयोग ही था कि मैं वहां था. वो किसी के साथ डांस कर रही थी. अचानक मैंने उसे देखा और मुझे पंसद आ गई. मैंने सोचा कि ये कौन है! मैंने उसे अपना नंबर दिया और कहा कि अगर मन करे तो फ़ोन करना. उसने मुझे अगले दिन फ़ोन किया और फिर हम दोनों की बातचीत शुरू हो गई. यह फ़रवरी 2014 की बात है. तब वो एयर एशिया के लिए काम कर रही थी. मुंबई आने की वजह से उसने नौकरी छोड़ दी थी, क्योंकि मुंबई में एयर एशिया का कोई बेस नहीं है.''